Hámor v Medzeve

Hámor v Medzeve je pobočkou Slovenského technického múzea v okrese Košice okolie. Hámor STM, tiež aj Tischlerov hámor, je typom jednokladivového dvojohniskového hámra. Budova hámra je kombinovaná stavba z kameňa a dreva pochádzajúci z II. pol. 19. stor. Nakoľko sa nachádza v centre mestečka Medzev, volali ho aj mestský hámor. Prívod vody na koleso je dokladom jeho archaického charakteru. Od roku 1967 je vlastníctvom Technického múzea Košice, ktoré ho rekonštruovalo a tiež aj v roku 2010. Hámor a jeho technické vybavenie je národná kultúrna pamiatka v registri ÚZPF pod č. 4380/1,2. História medzevského hámorníctva 1366 - najstaršia listina o povolení výstavby troch vodných kováčskych hámrov, dokazujúca existenciu hámorníctva v Nižnom Medzeve,ktorého začiatky sa spajajú s Eliášom Tagnägelom - flámskym kováčsky majstrom 1371 - Eliáš Tagnägel začína stavať v Dolnom Šugove tri hámre s vodnými nádržami. 12.decembra 1639 boli dochované cechové artikuly v ich opise v cechovej knihe z roku 1770 1.12.1770 až 25.12.1817. je obdobie vedenia cechovej knihy hámorníckych kováčov, uloženej v archíve STM 1896 - hlásenie Košickej obchodnej komory, dokladujúce existenciu 109 činných hámrov so 198 ohniskami 1933 - v prevádzke je 93 hámrov 1955 - je 32 hámrov schopných prevádzky 1960 - už len príležitostne pracuje 4 - 5 hámrov 1962 - spustenie prevádzky nového závodu n. p. Tatrasmalt, do ktorého prešli pracovať aj medzevskí majstri – kováči. v súčasnosti sú ako kultúrne technické pamiatky zachované ďalšie hámre v oblasti Medzeva a to Bröstlov hámor v ÚZPF pod č. 4379 Póhlov hámor v ÚZPF pod č. 4382 hámor Šugov v ÚZPF pod č. 4377 Zariadenie hámra jednokladivový hámor dve ohniská pohon vodným kolesom Pobočka STM Košice Objekt je v správe Slovenského technického múzea. Prístup k objektu je zo Štósskej ulice v Medzeve Informácie možno získaž na STM v Košiciach. Objekt je prístupný verejnosti s obmedzením, je nutné sa informovať na kontaktoch: Štósska ulica 16, Medzev tel. : +421 918 965 701 Pozri aj Slovenské technické múzeum Hámor Referencie Externé odkazy Hámor na STM Košice Archivované 2016-12-09 na Wayback Machine Hámor na oficiálnej stránke Medzeva Archivované 2016-10-12 na Wayback Machine Hámor v Medzeve na Muzeum.sk